
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 89






              din 29 mai 2013

privind aprobarea concesionării unui teren, în vederea construirii unui balcon

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr.10134/08.05.2013, calitate conferită de prevederile art.33 din Legea nr.393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin.  (6) din Legea nr.215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 9329/22.04.2013, formulată de petenţii Satmari Eugen şi soţia Satmari Terezia, ambii cu domiciliul în Sighişoara, str. Dumbravei, nr. 16, ap. 6, prin care aceştia solicită concesionarea unui teren, în suprafaţă de 4,10 mp., în vederea construirii unui balcon pentru apartamentul nr. 6, proprietatea lor; 

Având în vedere că în urma  concesionării  acestui teren nu sunt afectate planurile de sistematizare şi că acesta nu face obiectul Legii nr. 10/2001 republicată, cu modificările ulterioare şi al Legii nr. 247/2005;

Având în vedere că prin această concesiune se aduc venituri suplimentare la bugetul local;

Având în vedere prevederile art. 871 – 873 din Legea nr. 287/2009 privind Codul civil, republicat;

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

Având în vedere prevederile Ordonanţei de Urgenţă nr. 54/2006 privind regimul contractelor de concesiune de bunuri proprietate publică, aprobată cu modificări prin Legea nr. 22/2007, cu modificările şi completările ulterioare, precum şi ale Normelor metodologice de aplicare a O.U.G. nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 10133/ 08.05.2013, prin care se propune aprobarea concesionării terenului, în vederea construirii balconului, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c” şi (5) lit. „a” şi „b”, art . 45 (3), art. 115 (1) lit. „b” şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:
Art.1. (1) Se aprobă concesionarea directă a suprafeţei de 4,10 mp. din terenul situat în Municipiul Sighişoara, str. Dumbravei nr. 16, înscris în C.F. nr. 50392 (nr. C.F. vechi 7772), sub nr. top. 3324/1/2/1/2, conform planului anexă la prezenta, către Satmari Eugen şi soţia Satmari Terezia, proprietarii apartamentului nr. 6, în vederea construirii unui balcon.

(2) Redevenţa va fi de 12,00 lei/mp/an, stabilită în baza art. 1, lit. c din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârea Consiliului Local nr. 2/15.01.2013 şi se va indexa cu indicele de  inflaţie anual.

(3) Durata concesiunii va fi de 49 de ani, începând cu data de 01.06.2013, cu posibilităţi de prelungire.

(4) Balconul care se va realiza nu va depăşi proiecţia la sol a balcoanelor existente la etaj.

       Art.2. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică şi Direcţia Administrarea Patrimoniului din cadrul Municipiului Sighişoara.

      Art.3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


  
Dan-Constantin Enescu   

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia economică ;

2 ex.Direcţia administrarea patrimoniului ;

1 ex. Arhitect şef ;
10 ex. AF/FM

